༄༅། །ཕྲིན་ལས་མགོན་པོའི་མངའ་གསོལ་བསྟན་སྲུང་དགྱེས་པའི་མཆོད་སྤྲིན་བཞུགས་སོ།། ན་མོ་གུ་རུ་པདྨ་ཧེ་རུ་ཀ་ཡ། ཀྱཻ་པདྨ་དབང་གི་བཀའ་ཉན་ཅིང་། །སྲིད་ཞིའི་དྲེགས་པ་མ་ལུས་པ། །ཀུན་གྱི་གཙོ་བོ་གནོད་སྦྱིན་ཆེ། །ཀུན་ཁྱབ་
་་་་་གསང་མཚན་
དྲག་རྩལ་དགོངས་སུ་གསོལ། །ཙེའུ་
་་་་་རྒྱ་གར་ཡུལ་གྱི་མཚན་
དམར་པོ་དགོངས་སུ་གསོལ། །མཐུ་ལྡན་ལྷ
་་་་་བོད་ཡུལ་གྱི་མཚན་རྙིང་པ
་བཙན་དགོངས་སུ་གསོལ། །དེ་རིང་ཁྱེད་ལ་མངའ་གསོལ་ལོ། །གནོད་སྦྱིན་ཆེན་པོར་དཔངས་བསྟོད་དོ། །སྔོན་ཚེ་པདྨ་དབང་ཆེན་གྱི། །སྤྱན་སྔར་ཁས་བླངས་དམ་བཅས་བཞིན། །བསྟན་སྲུང་ཆེན་པོར་མངའ་གསོལ་ལོ། །གནོད་སྦྱིན་ཆེན་པོར་དཔངས་བསྟོད་དོ། །རྒྱ་གར་དུར་ཁྲོད་མེ་འབར་དུ། །རྒྱལ་དབང་པདྨས་དམ་ལ་བཏགས། །དམ་ཅན་ཆེན་པོར༞ །གནོད་སྦྱིན་ཆེན་པོར༞ །དུས་ཀྱི་སངས་རྒྱས་ཐམས་ཅད་ཀྱི། །ཕྲིན་ལས་ཕོ་ཉ་མཛད་པའི་ཕྱིར། །ཕོ་ཉ་ཆེན་པོར༞ །གནོད་སྦྱིན་ཆེན་པོར༞ །མི་འགྱུར་སྐུ་མདོག་སྨུག་ནག་ཞལ། །གཏུམ་དྲག་རྔམས་པ་སྲིན་པོའི་གཟུགས། །འཇིགས་བྱེད་ཆེན་པོར༞ །གནོད་སྦྱིན་ཆེན་པོར༞ །བསྟན་དང་བསྟན་འཛིན་སྐྱེས་བུ་རྣམས། །དབུ་འཕང་བསྟོད་དང་བསྲུང་བའི་ཕྱིར། །སྲུང་མ་ཆེན་པོར༞ །གནོད་སྦྱིན་ཆེན་པོར༞ །བསེ་རྨོག་མེ་འོད་འབར་བ་དང་། །བསེ་ཁྲབ་སྡིགས་པའི་ལུས་ཅན་གསོལ། ཆེ་བཙན་ཆེན་པོར༞ །གནོད་སྦྱིན་ཆེན་པོ༞ །བསྟན་དང་འཇིག་རྟེན་སྐྱོང་བའི་ཕྱིར། །ཕྱག་གཡས་མདུང་དམར་ཕྱོགས་བཅུར་འཕྱར། །དཔལ་མགོན་ཆེན་པོར༞ །གནོད་སྦྱིན་ཆེན་པོར༞ །དབང་དྲག་ལས་རྣམས་སྒྲུབ་པའི་ཕྱིར། །གཡོན་པ་བཙན་ཞགས་དམར་པོ་བསྣམས། །བཙན་རྒོད་ཆེན་པོར༞ །གནོད་སྦྱིན་ཆེན་པོར༞ །སྟག་རལ་གཟིག་ཤུབས་ལ་སོགས་པ། །དཔའ་བོའི་ཆས་ཀྱིས་རྣམ་པར་བཀྲ། །མཐུ་སྟོབས་ཆེན་པོར༞ །གནོད་སྦྱིན་ཆེན་པོར༞ །གང་བཅོལ་ཕྲིན་ལས་སྒྲུབ་པའི་ཕྱིར། །ཞབས་ལ་སག་ལྷྭམ་ཡུ་རིང་གསོལ། །འཕྲིན་ལས་མགོན་པོ༞ །གནོད་སྦྱིན་ཆེན༞ །རིག་འཛིན་ཚེ་དཔལ་བསྐྱེད་པའི་ཕྱིར། །མུ་མན་བྱུ་རུའི་དོ་ཤལ་འཕྱང་། །གཟི་བརྗིད་ཆེན་པོར་མངའ༞ །གནོད་སྦྱིན་ཆེན་པོར་དཔངས་བསྟོད་དོ། །སྣང་སྲིད་ཆོས་ཀུན་གསལ་བའི་ཕྱིར། །དངུལ་དཀར་མེ་ལོང་ཐུགས་ཀར་མཛེས། །ཡེ་ཤེས་ཆེན་པོར་མངའ༞ །གནོད་སྦྱིན་ཆེན་པོ༞ །སྟོང་གསུམ་ཡུད་ཀྱིས་བསྐོར་བའི་ཕྱིར། །རྫུ་འཕྲུལ་རྟ་ཡི་སྟེང་ན་བཞུགས། །མྱུར་མགྱོགས་ཆེན་པོ་མངའ༞ །གནོད་སྦྱིན་ཆེན་པོར་དཔངས༞ །ཁམས་གསུམ་སྲོག་ལ་དབང་བསྒྱུར་ཕྱིར། །འཁོར་དུ་དྲེགས་པའི་ཚོགས་ཀྱིས་བསྐོར། །སྲོག་བདག་ཆེན་པོར༞ །གནོད་སྦྱིན་ཆེན་པོར༞ །རྒྱལ་བའི་བསྟན་དང་བསྟན་འཛིན་བཅས། །བུ་བཞིན་སྐྱོང་བའི་ངང་ཚུལ་ཅན། །དམ་ཚིག་ཆེན་པོར༞ །གནོད་སྦྱིན་ཆེན་པོར་དཔངས་བསྟོད་དོ། །ལྷ་མིའི་ལོངས་སྤྱོད་ཕུན་ཚོགས་དང་། །ཕྱི་ནང་གསང་བའི་རྫས་རྣམས་དང་། །ཏིང་འཛིན་སྔགས་རྒྱས་བྱིན་རླབས་ནས། །རི་དང་རྒྱ་མཚོ་མཉམ་པ་རུ། །འཁོར་བ་ཇི་སྲིད་གནས་ཀྱི་བར། །ཁྱེད་ཀྱི་སྤྱན་ལམ་འབྱུང་གྱུར་ཅིག །འདི་ལྟར་ཁྱེད་ལ་མངའ་གསོལ་བས། །དཀོན་མཆོག་གསུམ་གྱི་དབུ་འཕང་མཆོག །རི་རབ་རྩེ་ལྟར་མཐོ་བར་མཛོད། །བསྟན་དང་བསྟན་འཛིན་སྐྱེས་བུ་རྣམས། །དཔག་བསམ་ཤིང་ལྟར་རྒྱས་པར་མཛོད། །འཇིག་རྟེན་བདེ་སྐྱིད་ཕུན་སུམ་ཚོགས། །བུམ་པ་བཟང་པོ་ལྟ་བུར་མཛོད། །རྣལ་འབྱོར་བདག་གི་བསམ་པའི་དོན། །འདོད་འཇོའི་བ་མཆོག་བཞིན་དུ་མཛོད། །འཕྲིན་ལས་རྣམ་བཞི་བཅོལ་བའི་ལས། །མ་རྨོས་ལོ་ཐོག་ལྟ་བུར་མཛོད། །མདོར་ན་རྩ་བརྒྱུད་བླ་མའི་བཀའ། །བསྟན་སྲུང་ཁྱེད་ཀྱིས་ཁས་བླངས་བཞིན། །གནས་སྐབས་མཐར་ཐུག་རེ་སྨོན་ཀུན། །ཡིད་བཞིན་ནོར་བུ་ཁྱེད་ཀྱིས་སྩོལ། །ཅེས་གནོད་སྦྱིན་ཆེན་པོ་ཙེའུ་དམར་པོའི་མངའ་གསོལ་འདི་ཡང་མེས་པྲང་རྗེ་དྲུང་སྐལ་བཟང་མཐུ་སྟོབས་སོགས་མཚན་གྱི་རྣམ་གྲངས་མང་པོ་དང་ལྡན་པ་གང་དེའི་བཞེད་དོན་དུ་ས་སྐྱ་པ་ཀུན་བློས་མགྱོགས་པར་སྦྱར།། །།སརྦ་མངྒ་ལཾ།། །།

ཀུན་དགའ་བློ་གྲོས།
འཕྲིན་ལས་མགོན་པོའི་མངའ་གསོལ་བསྟན་སྲུང་དགྱེས་པའི་མཆོད་སྤྲིན།

:Rare Texts of the Sakya TraditionR
Thubten